《南征凯旋次楚王韵》
明代·秦金

勋名何敢望旃常，忧国心劳鬓欲苍。马厌风尘还蹀躞，鸟惊霄汉几回翔。

甲兵胸次元惭范，韬略军中每效穰。珍重贤王勤慰奖，百篇珠玉照遐方。

作者简介：（1467—1544）常州府无锡人，字国声，号凤山。弘治六年进士。正德初，迁河南提学副使，改右参政。击败刘六部赵燧。九年，巡抚湖广，镇压桂阳瑶寨。嘉靖初，以争“大礼”忤帝旨。六年，自陈归。后再起为南京兵部尚书。卒赠少保，谥端敏。